
PATVIRTINTA
Šiaulių miesto savivaldybės tarybos
2024 m.                sprendimu Nr. T-

ŠIAULIŲ PLAUKIMO CENTRO „DELFINAS“
NUOSTATAI

 SKYRIUS


. Šiaulių plaukimo centro „Delfinas“ nuostatai (toliau – Nuostatai) reglamentuoja biudžetinės įstaigos Šiaulių plaukimo centro „Delfinas“ (toliau – Plaukimo centras) veiklos sritis, tikslus ir funkcijas, savininko teises ir pareigas įgyvendinančias institucijas ir jų kompetenciją, įstaigos teises, pareigas, valdymą ir finansinę veiklą, finansinės veiklos kontrolę, nuostatų keitimo tvarką, reorganizavimą,  pertvarkymą ir likvidavimą.
. Plaukimo centro pavadinimas – Šiaulių plaukimo centras „Delfinas“, įregistruotas Juridinių asmenų registre, kodas 145914357.
. Plaukimo centro teisinė forma – biudžetinė įstaiga, turinti ūkinį, finansinį, organizacinį ir teisinį savarankiškumą, savo antspaudą, sąskaitas bankuose.
. Plaukimo centro savininkė – Šiaulių miesto savivaldybė (toliau – Savivaldybė), identifikavimo kodas 111109429, adresas: Vasario 16-osios g. 62, LT-76295 Šiauliai.
. Plaukimo centro savininko teises ir pareigas įgyvendinančios institucijos: Plaukimo centro savininko teises ir pareigas įgyvendina Šiaulių miesto savivaldybės meras (toliau – Savivaldybės meras), išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).
. Plaukimo centro buveinė: Ežero g. 11A, LT-77147 Šiauliai.
. Plaukimo centro tipas – sportininkų rengimo centras.
. Plaukimo centro finansiniai metai sutampa su kalendoriniais metais.
. Plaukimo centro veikla yra neterminuota.
. Plaukimo centro pagrindinė veikla – sportininkų rengimas ir kita sporto veikla. 
. Plaukimo centras vykdo sportinio rengimo programas pagal plėtojamą sporto profilį ir rengia tam tikros kvalifikacijos sportininkus pagal šias sporto rūšis:
. plaukimo;
. dailiojo plaukimo.
. Plaukimo centras veikla grindžiama Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos sporto įstatymu, Savivaldybės tarybos sprendimais, Savivaldybės mero potvarkiais, taip pat Nuostatais ir kitais Lietuvos Respublikos teisės aktais.

 SKYRIUS


. Pagrindinė Plaukimo centro veiklos sritis – sportas.
. Plaukimo centro veiklos rūšys:
. pagrindinės veiklos rūšys:
. sportinė veikla, kodas 93.1;
. sporto įrenginių eksploatavimas, kodas 93.11;
. kita sportinė veikla, kodas 93.19;
. kitos veiklos rūšys:
. švietimui būdingų paslaugų veikla, kodas 85.60;
. kita žmonių sveikatos priežiūros veikla, kodas 86.90.
. Plaukimo centro veiklos tikslai yra:
. plėtoti fizinį aktyvumą ir sportą, organizuoti gyventojų poilsį;
. nuolat ieškoti talentingų sportininkų, vykdyti jų atranką ir rengimą, dalyvauti kuriant sportui gabių asmenų rengimo sistemą;
. vykdyti vaikų, jaunučių, jaunių, jaunimo ir suaugusiųjų sportininkų optimalų bendrąjį ir specialųjį fizinį rengimą;
. siekti rezultatų Plaukimo centre kultivuojamose sporto šakose, pritaikant šiuolaikinius sporto mokslo laimėjimus, pasitelkiant naujausias technologijas ir mokslinius tyrimus;
. teikti sportininkams būtinas psichologines, specialiąsias žinias ir pagalbą, atskleisti geriausius sportininkų įgūdžius ir juos ugdyti;
. skatinti įsijungti į fizinę aktyvią sportinę veiklą turinčius fizinę negalią ir specialiųjų poreikių asmenis;
. sudaryti sąlygas fiziniam aktyvumui ir sporto plėtotei įvairaus amžiaus asmenims pagal pomėgius;
. dalyvauti miesto, šalies ir tarptautiniuose renginiuose ir juos organizuoti.
. Įgyvendindamas veiklos tikslus, Plaukimo centras atlieka šias funkcijas:
. vadovaujasi Lietuvos Respublikos sporto įstatymo nuostatomis, sporto šakų programomis ir kvalifikaciniais reikalavimais, Sportinio rengimo organizavimo aprašu;
. užtikrina nuoseklų planų įgyvendinimą, sportininkų rengimą, sportinių rezultatų siekimą, fizinio aktyvumo ir sporto plėtotę mieste, šalyje ir už jos ribų;
. įgyvendina sporto šakų vystymo planus-programas;
. bendradarbiauja su plėtojamos sporto šakos asociacija „LTU Aquatics“, įgyvendinant aukšto meistriškumo sportininkų rengimo programas;
. organizuoja sporto renginius ir fizinio aktyvumo veiklas;
. dalyvauja sporto varžybose ir sporto renginiuose, šventėse;
. vykdo neformaliojo sportinio ugdymo programas;
. užtikrina higienos normas, teisės aktų reikalavimus atitinkančias saugias ir sveikas sportavimo sąlygas;
. kontroliuoja, kad sporto pratybas lankytų tik sveikatą pasitikrinę sportininkai;
. kaupia ir analizuoja informaciją apie olimpinės rinktinės bei olimpinės rinktinės pamainos kandidatų, perspektyvių sportininkų, nacionalinių sporto rinktinių sportininkų sveikatos būklę, teikia informaciją visiems su sportininkų rengimu susijusiems juridiniams asmenims;
. sistemingai kontroliuoja, kaip vykdo įsipareigojimus treneriai, Plaukimo centro valdymo ir kiti administracijos darbuotojai, aptarnaujantis personalas, sportininkai;
. sudaro sąlygas darbuotojams tobulinti savo kvalifikaciją;
. dalyvauja projektuose;
. teikia sporto ir kitas paslaugas Savivaldybės tarybos nustatyta tvarka;
. rengia sportininkus miesto ir šalies rinktinėms;
. viešai skelbia informaciją apie Plaukimo centro veiklą Plaukimo centro interneto svetainėje;
. atlieka kitas įstatymų ir teisės aktų nustatytas funkcijas.

. Savininko teises ir pareigas įgyvendinančios institucijos (Savivaldybės mero) kompetencija:
. priimti į pareigas ir atleisti iš jų Plaukimo centro direktorių, įgyvendinti kitas funkcijas, susijusias su Plaukimo centro direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių Plaukimo centre;
. priimti sprendimą dėl Plaukimo centro buveinės pakeitimo;
. priimti sprendimą dėl Plaukimo centro filialo steigimo ir jo veiklos nutraukimo;
. spręsti kitus, kituose įstatymuose ir Nuostatuose jo kompetencijai priskirtus klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	 tvirtinti Plaukimo centro Nuostatus;
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	priimti sprendimą dėl Plaukimo centro pertvarkymo, reorganizavimo ar likvidavimo.

. Plaukimo centras, įgyvendindamas jam pavestus tikslus, atlikdamas jam priskirtas funkcijas, turi teisę:
. įstatymų ir kitų teisės aktų nustatyta tvarka gauti iš Savivaldybės institucijų, Savivaldybės teritorijoje esančių juridinių asmenų, išskyrus centrines ir teritorines valstybinio administravimo institucijas, informaciją, reikalingą savo funkcijoms vykdyti;
. bendradarbiauti su valstybės ir savivaldybių institucijomis ir įstaigomis, kitais fiziniais ir juridiniais asmenimis;
. vykdyti šalies ir tarptautinius sporto renginius;
. rengti ir įgyvendinti šalies ir tarptautinius projektus;
. teisės aktų nustatyta tvarka gauti lėšas už teikiamas paslaugas;
. gauti kitas teisėtas lėšas teisės aktų nustatyta tvarka;
. gauti paramą Lietuvos Respublikos labdaros ir paramos įstatymo nustatyta tvarka;
. teikti pasiūlymus dėl teikiamų sporto paslaugų Savivaldybės tarybai;
. naudotis kitomis teisės aktų suteiktomis teisėmis.
. Plaukimo centras privalo:
. naudoti iš Lietuvos valstybės biudžeto arba Savivaldybės biudžeto gaunamas lėšas tik Nuostatuose numatytai veiklai vykdyti ir tik pagal asignavimų valdytojų patvirtintas išlaidų sąmatas;
. teisės aktų nustatyta tvarka valdyti, saugoti, naudoti patikėjimo teise perduotą Savivaldybės turtą;
. rengti sąmatų projektus ir garantuoti Plaukimo centro finansinių ir statistinių ataskaitų teisingumą ir pateikimą laiku;
. informuoti visuomenę apie Plaukimo centro veiklą;
. užtikrinti saugias Plaukimo centro darbuotojų darbo sąlygas;
. užtikrinti kokybišką sportinį rengimą, atvirumą vietos bendruomenei, sudaryti sportuojantiesiems higienos normas atitinkančias sąlygas;
. teikti sporto paslaugas Savivaldybės tarybos nustatyta tvarka;
. vykdyti Nuostatuose numatytas veiklos rūšis;
. planuoti savo veiklą, rengti metinį veiklos planą;
. įgyvendinti Plaukimo centre kultivuojamų sporto šakų plėtojimo programas;
. suteikti sportininkams meistriškumo pakopų rodiklius;
. suteikti treneriams kvalifikacines kategorijas;
. rūpintis sporto renginių kokybe.
. Plaukimo centras gali turėti kitų įstatymuose ir kituose teisės aktuose numatytu  teisių ir pareigų.

. Plaukimo centro direktorius vadovauja Plaukimo centrui. Plaukimo centro direktorius yra vienasmenis Plaukimo centro valdymo organas, kuris atsako už Plaukimo centro veiklos organizavimą.
. Sprendimą dėl Plaukimo centro direktoriaus priėmimo į pareigas, jo atleidimo arba atšaukimo iš pareigų priima Savivaldybės meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su Plaukimo centro direktoriumi taip pat pasibaigia atšaukus jį iš pareigų. Plaukimo centro direktorius gali būti atšaukiamas iš pareigų, jei jis praranda nepriekaištingą reputaciją ar kitaip prarandamas pasitikėjimas juo. Dėl Plaukimo centro direktoriaus atšaukimo iš pareigų priimamas Savivaldybės mero potvarkis.
. Plaukimo centro direktoriaus išsilavinimo reikalavimai, kadencijos trukmė, nepriekaištingos reputacijos ir kiti reikalavimai atitinka biudžetinių įstaigų veiklą reglamentuojančiuose įstatymuose ir kituose teisės aktuose  nustatytus reikalavimus. 
. Laikinai nesant Sporto centro direktoriui (ligos, atostogų, komandiruotės metu ir kt.), jo pareigas laikinai eina Sporto centro darbuotojas, kuriam tokia funkcija priskirta pareigybės aprašyme, arba kitas asmuo, paskirtas Savivaldybės mero potvarkiu.
.	Plaukimo centro direktorius:
.	organizuoja Plaukimo centro darbą, kad būtų įgyvendinami Plaukimo centro veiklos tikslai ir atliekamos nustatytos funkcijos;
.	vadovauja Plaukimo centrui ir atsako už visą Plaukimo centro veiklą;
.	spręsdamas savo kompetencijai priskirtus klausimus, priima įsakymus ir kontroliuoja, kaip jie vykdomi, pasirašo įgaliojimus ir kitus vidaus administravimo dokumentus;
.	užtikrina, kad Plaukimo centro veikloje būtų laikomasi įstatymų, kitų teisės aktų ir Nuostatų reikalavimų;
.	užtikrina racionalų ir taupų lėšų ir turto naudojimą, Plaukimo centro veiksmingos vidaus kontrolės sistemos sukūrimą, jos veikimą ir tobulinimą;
.	nustato ir tvirtina Plaukimo centro struktūrą ir darbuotojų pareigybių sąrašą;
.	nustato ir tvirtina Plaukimo centro darbuotojų darbo apmokėjimo sistemą, jeigu Plaukimo centre nėra sudaryta kolektyvinė sutartis;
.	tvirtina Plaukimo centro vidaus darbo tvarkos taisykles, darbuotojų pareigybių aprašymus, nustato darbuotojų pareiginę algą ir priedus;
.	vadovaudamasis įstatymais ir kitais teisės aktais, Plaukimo centro vidaus darbo tvarkos taisyklėse nustato darbuotojų, sportuojančiųjų teises, pareigas ir atsakomybę;
.	sudaro sportuojantiesiems ir darbuotojams saugias ir sveikatai nekenksmingas darbo sąlygas;
.	organizuoja ir koordinuoja Plaukimo centro veiklą pavestoms funkcijoms atlikti, uždaviniams įgyvendinti, analizuoja ir vertina Plaukimo centro veiklą, materialinius ir intelektinius išteklius;
. rengia metinį veiklos planą  ir jo įgyvendinimo ataskaitas;
. inicijuoja projektų, programų papildomoms lėšoms gauti rengimą;
. teisės aktų nustatyta tvarka priima į pareigas ir atleidžia iš jų Plaukimo centro darbuotojus, skatina juos ir skiria jiems drausmines nuobaudas;
. organizuoja viešuosius pirkimus prekėms, paslaugoms ir darbams įsigyti;
. atstovauja Plaukimo centrui teismuose, kitose institucijose, įstaigose;
. organizuoja Plaukimo centro finansinę apskaitą pagal Lietuvos Respublikos finansinės apskaitos įstatymą;
. vykdo kitas įstatymų ir kitų teisės aktų jam nustatytas funkcijas ir savininko pavedimus. 
. Plaukimo centro vadovo kompetenciją, funkcijas ir atsakomybę taip pat nustato įstatymai ir kiti teisės aktai, Nuostatai ir pareigybės aprašymas.

. Plaukimo centro taryba yra aukščiausioji Plaukimo centro savivaldos institucija. Plaukimo centro taryba telkia Plaukimo centro sportininkų, trenerių, tėvų (globėjų, rūpintojų), rėmėjų bendruomenę demokratiniam Plaukimo centro valdymui, padeda spręsti Plaukimo centrui aktualius klausimus, atstovauti teisėtiems Plaukimo centro interesams.
. Plaukimo centro taryba sudaroma iš Plaukimo centro sportuojančiųjų tėvų (globėjų, rūpintojų), rėmėjų atstovų, trenerių, Plaukimo centro sportininkų. Plaukimo centro tarybos narių skaičių ir jos veiklos kadencijos trukmę nustato Plaukimo centro direktorius.
. Lygiomis dalimis treneriai ir sportininkai į Plaukimo centro tarybą renkami visuotiniame trenerių ir sportininkų atstovų susirinkime. Tėvai (globėjai, rūpintojai), rėmėjų atstovai į Plaukimo centro tarybą renkami visuotiniame tėvų (globėjų, rūpintojų) ir rėmėjų atstovų susirinkime.
. Plaukimo centro tarybos sudėtį tvirtina Plaukimo centro darbuotojų, trenerių, sportininkų, tėvų (globėjų, rūpintojų), rėmėjų atstovų susirinkimas.
. Plaukimo centro tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Plaukimo centro direktorius Plaukimo centro tarybos posėdžiuose gali dalyvauti kviestinio nario teisėmis.
. Plaukimo centro tarybai vadovauja pirmininkas, išrinktas atviru balsavimu Plaukimo centro tarybos posėdyje.
. Plaukimo centro taryba atlieka tokias funkcijas:
. teikia siūlymus Plaukimo centro direktoriui dėl Plaukimo centro strateginių tikslų, uždavinių ir jų įgyvendinimo priemonių;
. pritaria Plaukimo centro metiniam veiklos planui, vidaus darbo tvarkos taisyklėms, kitiems Plaukimo centro veiklą reglamentuojantiems dokumentams, teikiamiems Plaukimo centro direktoriaus;
. teikia siūlymus Plaukimo centro direktoriui dėl Nuostatų keitimo ar papildymo, Plaukimo centro vidaus struktūros tobulinimo;
. kolegialiai svarsto Plaukimo centro lėšų naudojimo klausimus;
. išklauso Plaukimo centro metinės veiklos ataskaitas ir teikia siūlymus Plaukimo centro direktoriui dėl Plaukimo centro veiklos tobulinimo;
. teikia siūlymus Savivaldybės tarybai dėl Plaukimo centro materialinio aprūpinimo, veiklos tobulinimo;
. teikia siūlymus Plaukimo centro direktoriui dėl Plaukimo centro darbo tobulinimo, saugių sportininkų rengimo ir darbo sąlygų sudarymo, talkina formuojant Plaukimo centro materialinius, finansinius ir intelektinius išteklius;
. svarsto Plaukimo centro direktoriaus teikiamus svarstyti klausimus.
. Plaukimo centro tarybos nutarimai yra teisėti, jei jie neprieštarauja teisės aktams.
. Plaukimo centro taryba už savo veiklą vieną kartą per metus atsiskaito Plaukimo centro bendruomenei.

. Savivaldybės patikėjimo teise Plaukimo centrui perduotas ir Plaukimo centro įgytas turtas nuosavybės teise priklauso Savivaldybei, o Plaukimo centras šį turtą valdo, naudoja ir disponuoja juo teisės aktų nustatyta tvarka. 
. Plaukimo centro lėšas sudaro:
. savivaldybės biudžeto lėšos;
. valstybės biudžeto lėšos;
. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
. pajamos už teikiamas mokamas paslaugas;
. kitos teisėtai įgytos lėšos.
. Visos lėšos naudojamos pagal patvirtintą sąmatą, vadovaujantis šių lėšų panaudojimą reglamentuojančių teisės aktų nuostatomis.
. Plaukimo centro buhalterinė apskaita tvarkoma centralizuotai savininko įgaliotos įstaigos. 
. Plaukimo centro finansinė veikla kontroliuojama teisės aktų nustatyta tvarka. 

. Pranešimai, kuriuos pagal Lietuvos Respublikos teisės aktus ar šiuos Nuostatus reikia paskelbti viešai, skelbiami Plaukimo centro interneto svetainėje www.pcdelfinas.lt, prireikus teisės aktų nustatyta tvarka Plaukimo centro savininko interneto svetainėje.
. Pranešimai apie Plaukimo centro likvidavimą, reorganizavimą ar pertvarkymą skelbiami spaudoje Lietuvos Respublikos biudžetinių įstaigų įstatymo ir kituose teisės aktuose numatytais atvejais nustatyta tvarka ir terminais ir (arba) pranešama visiems įstatymų numatytiems asmenims pasirašytinai ir (arba) registruotu laišku. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.   

. Plaukimo centrą reorganizuoja, pertvarko arba likviduoja savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

. Nuostatų keitimo tvarka nesiskiria nuo nurodytos Lietuvos Respublikos biudžetinių įstaigų įsakyme.
. Jei pasikeičia teisės aktai, reglamentuojantys Plaukimo centro veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos. 


____________________



